Die Gesigtoehouprotea (Protea recondita) is 'n blomdraende struik wat hoort tot die bekende Protea genus. Dit staan ook bekend as die Skaamroos. Die plant is endemies aan Suid-Afrika, dit kom voor vanaf die Piketberg en Sederberg tot by die Groot-Winterhoekberge. Die struik is rond en plat, word tot 3.0 m in deursnee en slegs 1.0 m hoog en blom hoofsaaklik van Mei tot Julie. Vuur vernietig die plant maar die sade oorleef. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei op die boonste rotsagtige hellings op hoogtes van 1 000 - 2 000 m. In Engels staan dit as die Hidden Sugarbush bekend. Alfabetiese lys van Suid-Afrikaanse bome Lys van proteaspesies http://biodiversityexplorer.info/plants/proteaceae/protea_recondita.htm http://redlist.sanbi.org/species.php?species=799-116 http://plantsoftheworldonline.org/taxon/urn:lsid:ipni.org:names:706082-1